Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17995

3. fejezet Fizikai jellemzők 3.1 Futópályák Futópályák száma és iránya Bevezető megjegyzés: A futópályák irányát, elhelyezkedését és számát számos tényező befolyásolja. Az egyik fontos tényező a felhasználhatóság, amelyet az alábbiakban ismertetésre kerülő szél-megoszlás határoz meg. A 4. fejezetben meghatározott megközelítési felületek alapján történő megközelítések végrehajtásának biztosítása érdekében másik fontos tényező a futópálya iránya. Ezekre és további egyéb jellemzőkre vonatkozóan az A. Melléklet 1. szakasza tartalmaz tájékoztatást. Amikor egy új műszeres futópálya elhelyezését határozzák meg, szenteljenek különös figyelmet azoknak a területeknek, amelyek felett a repülőgépeknek a műszer szerinti megközelítés illetve a megszakított megközelítési eljárás alatt repülniük kell, hogy az itt található akadályok, vagy más tényezők ne korlátozzák azon repülőgépek működését, amelyek részére a futópályát tervezik. 3.1.1 Ajánlás — A repülőtér futópályáinak száma és iránya olyan legyen, hogy a repülőtér felhasználhatósága, azaz igénybevételi tényezője 95 %-nál ne legyen alacsonyabb azon repülőgépek vonatkozásában, amelyek üzemeltetését a repülőtéren tervezik. 3.1.2 Ajánlás - Ahol lehet, a repülőtér futópályáinak elhelyezése és iránya olyan legyen, hogy az érkezési és indulási útiirányok a lehető legkevesebb zavarást jelentsék a lakóterületekre és más, a repülőtér környékén lévő zajérzékeny területekre, a későbbi problémák elkerülése érdekében. Megjegyzés: A zajproblémák kezelésére vonatkozó útmutató a Repülőtér Tervezési Kézikönyv 2. részében és a Repülőgép Zaj Kezelésének Kiegyensúlyozott Megközelítése Útmutatójában található (Doc 9829). 3.1.3 A legnagyobb engedélyezett kereszt-szél értékek (összetevők) Ajánlás — A 3.1.1 pont alkalmazásánál abból a feltételezésből induljanak ki, hogy általános körülmények között kizárt a repülőgépek le és felszállása, amennyiben a kereszt-szél érték a következőket meghaladja: — azon repülőgépek esetében, amelyek vonatkozási futópálya hosszúsága 1500 méter vagy több, 37 km/h (20 csomó) kivéve, ha a nem megfelelő hosszirányú futópálya felületi súrlódás miatt bizonyos gyakorisággal gyenge fékhatást tapasztalnak, mert ebben az esetben km/h (13 csomó) értéket vegyenek figyelembe; — azon repülőgépek esetében, amelyek vonatkozási futópálya hosszúsága 1200 méternél több, azonban 1500 méternél kevesebb, 24 km/h (13 csomó); és — azon repülőgépek esetében, amelyek vonatkozási futópálya hosszúsága 1200 méternél kevesebb, 19 km/h (10 csomó). Megjegyzés: A igénybevételi tényező és korlátozó jellemzők valamint az egyes különleges körülmények esetén figyelembe vehető engedmények tervezésére és kiszámítására az A. Melléklet 1. szakasza tartalmaz útmutatót. 2007/70/II. szám 3.1.4 Felhasználandó adatok Ajánlás — A felhasználhatóság / igénybevételi tényező kiszámításához alkalmazott adatok kiválasztását a lehető leghosszabb, de legalább öt éves időszakra vonatkozó megbízható szél-megoszlási statisztikák alapján végezzék. A megfigyeléseket legalább naponta nyolc alkalommal, egyenlő időközönként végezzék. Megjegyzés: A jelzett szél sebesség és irány értékek átlagot jelentenek. A széllökések figyelembevételével kapcsolatos tájékoztatások az A. Melléklet 1. szakaszában találhatók. A futópálya küszöb elhelyezkedése 3.1.5 Ajánlás — A küszöb általában a futópálya végén helyezkedik el, kivéve ha üzemeltetési szempontok más hely kijelölését indokolják. Megjegyzés: A futópálya küszöb elhelyezkedésével kapcsolatos útmutató az A. Melléklet 10. szakaszában található. 3.1.6 Ajánlás — Amennyiben akár állandó, akár ideiglenes jelleggel a futópálya küszöb áthelyezése szükséges, vegyék figyelembe azokat a különböző tényezőket, amelyek a küszöb helyét befolyásolhatják. Ahol az áthelyezés a futópálya javíthatatlan állapota miatt szükséges, az áthelyezett futópálya küszöb és a forgalom elől elzárt (javíthatatlan) terület között legalább 60 méter hosszú, tiszta és elegyengetett terület helyezkedjen el. Amennyiben erre szükség van, további távolságot biztosítsanak a futópálya végbiztonsági terület számára. Megjegyzés: Az áthelyezett futópálya küszöb meghatározását befolyásoló tényezők figyelembevételére vonatkozó útmutató az A. Melléklet 10. szakaszában található. A futópályák tényleges hossza 3.1.7 Elsődleges futópálya Ajánlás — Az elődleges futópálya tényleges hosszúsága, a 3.1.9 pontban előírtak kivételével feleljen meg azon repülőgépek üzemeltetési követelményeinek, amelyek számára a futópályát tervezték és ne legyen kevesebb, mint a helyi üzemeltetési körülmények, valamint a vonatkozó repülőgépek teljesítmény jellemzői alapján módosított meghatározott távolság.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes